《余比部林廷评将应召入京赋别二首 其一》
明代·卢龙云

相携杯酒送临岐，共喜君王结士时。公望久推青琐闼，赋才新士白云司。

向来吏绩徵三异，此去臣谟集众思。圣德岂须论庆历，拔茅堪上进贤诗。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。